延祐己未。予从于忠宣王。降香江南之宝陁窟。王召古杭吴寿山。①令写陋容。而北村汤先生为之赞。北归为人借观。因失其所在。其后三十二年。余奉国表如京师。复得之。惊老壮之异貌。感离合之有时。题四十字为识
李齐贤 (Yuan)
我昔留形影，青青两鬓春。流传几岁月，邂逅尚精神。此物非他物，前身定后身。儿孙浑不识，相问是何人。